เป็นอีกร้านที่ไปทานและซื้อกลับบ่อยมากกกก เพราะคุณแม่ปลื้มมาก เมนูก๋วยจั๊บเวียดนามถ้าทางแถบ อุดร ขอนแก่น มุกดาหาร อุบลจะเป็นเมนูที่หาทานได้ง่ายมาก (เราเกิดและโตที่อุดร เจอเมนูนี้ตั้งแต่เด็ก) แต่พอมาอยู่แถบทางเหนือ จะหาเมนูนี้ที่รสชาติดั้งเดิม และเส้นก๋วยจั๊บเหนียวๆ รสชาติเดิมๆแบบนี้หาได้ยากมาก พอได้มาลองร้านนี้ ก็ยกให้เป็นอีกร้านโปรดเลย

ร้านอยู่เยื้องประตูใหญ่ หน้าโรงเรียนสามัคคี หน้าร้านมีป้ายสีแดงใหญ่เด่นชัด ภายในร้าน สะอาดสะอ้านน่านั่ง

สำหรับเมนู คือก๋วยจั๊บเวียดนาม แต่จะมีเส้นแต่ละชนิดให้เลือก อย่าง 
-เส้นเล็ก(เส้นก๋วยจั๊บเวียดนามแต่จะมีขนาดเล็กมากกก คล้ายเส้นขนมจีนแต่มีความเหนียวกว่า)
- เส้นซอย (เส้นก๋วยจั๊บเวียดนามขนาดปกติที่พบบ่อยๆ ความเหนียวจะมากกว่าเส้นเล็ก และอืดช้ากว่า ส่วนตัวชอบเส้นนี้ที่สุด เพราะหนึบเหนียว เคี้ยวอร่อยดี)
-วุ้นเส้น 
-มาม่า
และใส่ไข่เพิ่ม10฿
ราคาชามละ40 พิเศษ 50฿

ถ้าหากสั่งแบบธรรมดา 1ชามนี่คืออิ่มพอดี ส่วนพิเศษปริมาณเยอะขึ้น สามารถแบ่งได้2ชามเลยค่ะ ปกติเวลาสั่งกลับบ้านจะสั่งแบบพิเศษ แล้วแบ่ง2ชามนี่อิ่มพอดีๆเลย

 ส่วนเครื่องที่ใส่ มีทั้งเลือดก้อน ขาไก่ที่ต้มจนเปื่อย แค่ดูดก็หลุดจากกระดูกแล้ว(ชอบมาก) หมูยอหั่นเส้นฝอยๆที่ใส่มาเยอะมาก กินจนจุใจ หมูเด้งปั้นก้อน นอกจากนี้ยังมีกระดูกหมูที่ตุ๋นจนเปื่อยนุ่ม และไข่นกกระทาอีกด้วย 

รสชาติน้ำซุปกลมกล่อม ได้รสชาติของน้ำต้มกระดูก เวลาปรุงใส่พริกเจียวน้ำมัน ที่จะทำให้ก๋วยจั๊บมีกลิ่นหอมพริกอร่อยยิ่งขึ้น (พริกรสเผ็ดมากกก ใส่ทีละนิดตอนปรุงนะคะไม่งั้นพ่นไฟแน่ๆ555) 

เป็นอีกร้านที่น่าลองค่ะ อาหารเวียดนามดั้งเดิม เมนูง่ายๆที่เอาไว้เผื่อเลือกเวลาเบื่อก๋วยเตี๋ยวค่ะ ^^